Veevalaja ajastu märksõna on pidev muutus, kohanemine ja õppimine, paindlikkus nii emotsionaalses, mentaalses kui ka füüsilises mõttes. Veevalaja ajastu tähendab, et peame pidevalt valima, otsustama. Ja selleks ei piisa ainult ratsionaalsetest argumentidest ja vasaku ajupoolkera poolt teostatud analüüsist. Selleks peaks kasutama kogu kättesaadavat infot - nii ratsionaalset kui ka intuitiivset. Mulle meeldib saadud järeldust nimetada mitte otsuseks, vaid äratundmiseks ja see tunne on siis õige, kui hing on rahul või hõiskab. Intellektist ainuüksi enam ei piisa, vaja on saada kontakti oma intuitsiooni, emotsioonide ja instinktidega.